text: Li chevaus ert tous de benus,
   Fors tant que desouz et desus
   PageV01P052
   Avoit chevilletes d'acier.
   Par ces chevilles adrecier
   Povoit on faire le cheval,
   S'on vouloit, amont ou aval,
   Ou par en coste, ou de travers.
   Par foi cil cheval fu divers ;
   Car, quant on l'avoit esmeü,
   Jamais ne l'eüssent veü
   Nule gent, ce sachiez de voir,
   S'il ne fussent à l'esmouvoir.
   Nes cil qui au mouvoir estoient
   En petit d'eure le perdoient ;
   Car trop plus tost ert esloigniés
   Que karrel qui est descochiés.
  